text: Se kortet: Disse jernbaneoverkørsler skal lukkes
  13 juni 2018 kl. 07.56
  Banedanmark nedlægger hver sjette jernbaneoverkørsel mellem Bramming og Tønder.
  På strækningen Bramming-Tønder er der i alt 55 overkørsler. Ni af dem skal efter planen nedlægges, mens to opgraderes med mere sikkerhed.
  På kortet nederst i artiklen er samtlige 55 overkørsler plottet ind. De blå består, mens de røde lukkes. De to grønne overkørsler bliver opgraderet.
  I alt skal der i Danmark lukkes 405 overkørsler, hvoraf Banedanmark i begyndelsen af maj allerede havde nedlagt 277 af dem. Lukningen af de ni overkørsler mellem Bramming og Tønder er endnu ikke begyndt.
  I 2009 blev den daværende regering (Venstre og De Konservative), Socialdemokraterne, Dansk Folkeparti, Socialistisk Folkeparti, Det Radikale Venstre og Liberal Alliance enige om nedlægge og sikre jernbaneoverkørsler på Banedanmarks net i en grøn transportpolitik.
  På kortet herunder er alle 55 overkørsler markeret. De blå består, de røde nedlægges, mens de grønne opgraderes:
  
  
  